Мемлекеттің қарызы қанша: Қаржы министрі жауап берді
"Мемлекеттің қарызы қанша: Қаржы министрі жауап берді" | "https://abai.kz/post/166422"
TITLE: Мемлекеттің қарызы қанша: Қаржы министрі жауап берді
URL: https://abai.kz/post/166422
META: "Мемлекеттің қарызы қанша: Қаржы министрі жауап берді" | "https://abai.kz/post/166422"
DATE: 16.03.2023
AUTHOR(s): Abai.kz
TOTAL WORDS: 208
TEXT: Бүгін Сенаттың жалпы отырысында депутат Шәкәрім Бұқтұғұтов 2022 жылдың 1 қаңтарында мемлекеттік қарыз сомасы 21,9 трлн теңгені құрағанын, ал бір жылдан кейін бұл көрсеткіш 25,3 трлн теңгеге дейін өскенін айтты. Ал Қаржы министрі Ерұлан Жамаубаев Мемлекеттік қарыз мәселесі Үкіметтің тұрақты бақылауында тұрғанын айтты. «Әлемде инфляцияның деңгейі өте жоғары екені белгілі. Сондықтан базалық ставка да өскен. Бұл тұрғыда сырттан қаражат тарту немесе бюджет тапшылығын қаржыландыру үшін іштен қарыз алу қымбатқа түседі. Әрине, инфляция деңгейі төмендесе, базалық ставка азайса, бұл жүктеме біршама жеңілдейді», - деді Е. Жамаубаев. Соның қатар ол биыл еліміздегі бюджет кірісі өсетінін айтты. «Екіншіден, еліміздегі бюджет тапшылығын біртіндеп азайтамыз. Оның деңгейін биыл 2,7 пайыз шамасында қалдырдық, себебі оны өсіруге болмайды. Осы орайда оның сомасы 3,2 трлн теңгені құрады. Биылғы нақтылаудан кейін бюджеттің кіріс көзі тағы да 42 пайызға өседі. Бұл тұрғыда салық әрі кедендік әкімшілендіру есебінен 720 млрд теңге қосымша қарастырып отырмыз», - деді министр. «Қазір негізінен ішкі нарықтан қаражат тартып отырмыз. Мемлекеттік қарыз жалпы ішкі өнімге шаққанда 32 пайыздан аспайды деп ескерілген», - деді Е. Жамаубаев. Бұдан бұрын хабарланғандай, Биылға арналған республикалық бюджеттің параметрлері келесідей қалыптасты, яғни бюджет түсімдері 1,5 трлн теңгеге ұлғая отырып, 19,3 трлн теңгені құрамақ. Тапшылық Жалпы ішкі өнімге қарағанда 2,7% деңгейінде сақталды. Республикалық бюджеттің шығыстары 22,5 трлн теңге көлемінде жоспарланып отыр. Abai.kz
